British Olympic Association (BOA) annonserte at Storbritannia ville benytte vertslandets kvalifiseringsplasser. Etter en avtale mellom det britiske turnforbundet og BOA fastsatte de likevel at laget måtte nå poengsummen 45,223 i en konkurranse i London i januar 2012 for å kunne delta i lagkonkurransen. De klarte akkurat ikke denne poengsummen i kvalifiseringen, men klarte det i finalen dagen etter.